tomron87/hebrew-wikipedia-sentences-corpus huggingface dataset:
ב-24 בפברואר 2022, לאחר הפלישה הרוסית לאוקראינה, הכוחות הרוסים הצליחו לכבוש את העיר.
בתחילת המאה ה-20 חיו בעיירה כ-1,700 יהודים.
במהלך התקופה הסובייטית עזבו את העיירה רוב יהודיה, ופעל בה בית ספר יידי.
ב-25 באוגוסט 1941 נכבשה העיירה בידי הגרמנים, ואלו החלו בביצוע מעשי התעללות ושוד ביהודיה, תוך לקיחתם לעבודות כפייה.
בנובמבר 1941 רוכזו יהודי העיירה בגטו קטן שהוקם בה, ובתחילת דצמבר 1941 נרצחו כולם בסמוך ליישוב.
סמנח כא רע (שמו המלא הוא אנח-חפרו-רע סמנ-כא-רע דג'סר חפרו) היה הפרעה ה-11 של השושלת השמונה עשרה ב במצרים העתיקה.
הוא עלה לשלטון בתקופת אל-עמארנה אחרי אחנתון הידוע בכינויו "הפרעה הכופר" בשל הפיכתו הדתית-מונותאיסטית.
ישנם חוקרים הטוענים כי סמנח כא רע היא בתו של אחנאתון ואשתו לעתיד של תות ענח' אמון.
מעט מאוד ידוע על סמנח כא רע לא רק בגלל תקופת שלטונו הקצרה אלא גם בגלל ששלושה פרעונים אחריו, הפרעה חרמחב, ניסה למחוק כל זכר לכל הנוגעים להפיכתו של אחנאתון (אחנאתון, סמנח כא רע, תות ענח' אמון ואיי).
סמנה (בספרדית: Samaná או Xamaná), או בשמה המלא סנטה ברברה דה סמנה (בספרדית: Santa Bárbara de Samaná), היא עיר בחלק הצפון-מזרחי של הרפובליקה הדומיניקנית והיא בירת מחוז סמנה.
היא ממוקמת על החוף הצפוני של מפרץ סמנה.
העיר היא יעד תיירות חשוב והיא המרכז הגדול ביותר לסיורי צפייה בלווייתנים באזור הקריביים.
סמנה ממוקמת באזור מישורי קטן קרוב לחוף, אם כי כיום רוב תושבי העיר גרים בגבעות התוחמות את המישור.
רוב שטחה הוא אזור בשם סיירה דה סמנה (Sierra de Samaná), רכס הרים קצר ולא גבוה מאוד עם מדרונות תלולים.
ההר הגבוה ביותר הוא מונטה מסה (605 מטר).
העיר יושבת על מעין חצי אי.
ב-13 בינואר 1493, כאשר כריסטופר קולומבוס עצר באזור בתחנה האחרונה שלו במסע הראשון אל העולם החדש.
הוא נחת באזור שנקרא היום חוף רינקון (Rincón), שם בילידים שכונו סיגואיוס (Ciguayos) אשר תקפו את משלחתו כל העת.
הילידים גם סירבו לסחור בקשתות ובחצים שלהם עם משלחתו של קולומבוס.
קולומבוס לקח בשבי ארבעה ילידים כדי להציגם בספרד, אך רק אחד מהם שרד את המסע.
במשך רוב התקופה הקולוניאלית, הספרדים לא התיישבו בסמנה והיא הפכה לעיר מקלט עבור פליטים ופיראטים.
בשנת 1756, בניהולו של המושל הספרדי פרנסיסקו רוביו אי פניארנדה (Francisco Rubio y Peñaranda), ייסדו משפחות שבאו מהאיים הקנריים כפר בשם סנטה ברברה דה סמנה.
הכפר נקרא על שמה של המלכה ברברה מברגאנסה, אשתו של מלך ספרד פרננדו השישי.
הם התיישבו גם בצדו השני של המפרץ, בסבנה דה לה מאר.
כחלק מהסכמי השלום של בזל כל שטחי הקפיטניה חנרל של סנטו דומינגו עברו לצרפתים בשנת 1796, אבל בשנת 1807 כוח קטן של חיל הים המלכותי הבריטי פשט על סמנה והשיבה אל הספרדים הקריאולים שנלחמו נגד המעוז האחרון הצרפתי שנותר על האי.
בשנת 1822, לאחר שהאי נכבש בידי האיטי, ספינה צרפתית איימה בחידוש פעולות הלחימה הצרפתיות-האיטיות.
לאחר עימות קצר המכונה פרשת סמנה, עזבו הצרפתים ולקחו עימם משפחות שונות שהתיישבו כאן לאחר מרד העבדים בהאיטי.
בשנת 1824 הזמין ז'אן-פייר בוייר, נשיא האיטי (אשר שלטה אז על כל האי היספניולה), אמריקנים שחורים להגר להאיטי.
משפחות אמריקניות שונות התיישבו בסמנה והשתקעו שם.
הצאצאים שלהן ידועים כ"סמנאים אמריקאים".
עיקר הפעילות הכלכלית של סמנה מתבססת על תיירות, חקלאות ודיג.
התנופה הגדולה ביותר לכלכלה המקומית מתרחשת בחודשים ינואר-מרס, עם הנדידה השנתית של אלפי לווייתנים גדולי סנפיר צפון אטלנטיים, אשר מגיעים אל מפרץ סמנה כדי ללדת.
סמנה היא המרכז התיירותי של המדינה במהלך חודשים אלה.
כמות המשקעים השנתית הממוצעת בסמנה היא 2,349.8 מ"מ.
הטמפרטורה הממוצעת השנתית היא 26.5 מעלות צלזיוס.
מועדון הכדורגל סמנה הוא מועדון כדורגל רוסי מהעיר קומסומולסק על אמור.
בשנים 2002-2018 הקבוצה התמודדה באזור "מזרח" של הליגה השנייה.
מאז 2019 התמודדה בליגת הכדורגל החובבנית.
המייסד והספונסר הראשי של הקבוצה הייתה יצרנית המטוסים סוּחוֹי, עד 2018.
מועדון הכדורגל הראשון בעיר קומסומולסק על אמור הוקם בשנת 1910, אך קבוצה מקצוענית שהתמודדה באליפויות הלאומיות הוקמה רק בשנת 1937 כאשר קבוצת סטרויטל המקומית נטלה חלק בגביע ברית המועצות.
בשנים 1957-1970 כמה קבוצות ייצגו את העיר במסגרת הליגה הסובייטית השנייה.
קבוצת הכדורגל "סמנה" הוקמה בשנת 2002 בחסות העירייה ומפעל המטוסים של קומסומולסק על אמור (КнААЗ) שמימן את הקבוצה, שהתמודדה לאורך כל שנות קיומה בליגת הכדורגל המקצוענית של רוסיה.
בעונת 2007 הקבוצה סיימה במקום השלישי באליפות ובעונת 2008 אף סיימה כסגנית אלופת המזרח של הליגה השנייה.
הישג השיא היה בעונת 2015/2016 כשהקבוצה זכתה באליפות המזרח של הליגה אך סירבה להעפיל לליגת הכדורגל הלאומית של רוסיה בשל אי יכולת לעמוד בהתחייבויות הכלכליות של הליגה.
בעונת 2017/2018 סיימה במקום השני בליגה אך בעקבות קשיים כלכליים לא הצליחה לקבל את הרישיונות הנדרשים להשתתפות בליגה בעונת 2018/2019 והקבוצה הפכה לקבוצה חובבנית.
המועדון אירח את משחקיו באצטדיון אוונגרד שנפתח בשנת 1982 במלאת יובל 50 לעיר ומכיל 16,000 מושבים.
האצטדיון שימש כמגרש הבית לאורך של שנותיה של הקבוצה.
כיום בתחומו פועל בית ספר לכדורגל.
ב-2016 האצטדיון שופץ, הוחלפה התאורה והוחלף חיפוי הדשא, הותקנו מצלמות אבטחה ושופץ היציע הצפוני.
חודש לוח התצוגה האלקטרוני המציג את תוצאת המשחק.
סמנטוריים (שם מדעי: Semantoridae) היא משפחת טורפים ימיים קדומה שהתקיימה בעידן הקנוזואיקון בין סוף האוליגוקן לתחילת המיוקן לפני 24-7.25 מיליון שנה.
לצד האנליארקטיים המשפחה נחשבת לראשונת הטורפים הימיים שממנה התפתחו אריות הים, כלבי הים והניבתן החיים כיום.
קבוצה עתיקה זו ידועה ממספר מאובנים שהתגלו באזורים שונים כמו צרפת, קנדה וקזחסטן.
במראם הזכירו יצורים אלה את הלוטרות ובעבר גם נחשבו לשייכים למשפחת הסמוריים.
מראם היה מוארך ודק עם צוואר וזנב ארוכים, ראש בעל לסתות קצרות עם ניבים גדולים והיו להם גפיים מותאמות לתנועה יבשתית וללא סנפירים.
הם נעו במהירות בעזרת זנבם הארוך בדומה ללוטרות.
ממבנה גופם נראה שלא התאימו לחיים בימים והאוקיינוסים אלא רק במים מתוקים, שם דגו דגים ויצורי מים דומים.
עם זאת מבנה גופם מראה על התאמה לחיים אמפיביים.
סמנה זניט היה מועדון כדורגל רוסי מהעיר סנקט פטרסבורג, שנוסד בשנת 2008, אך פורק אחרי עונה אחת והתמודד בליגה השנייה ברוסיה כמועדון מילואים של מועדון הכדורגל זניט.
לאחר עונת 2009, זניט החליטה לפרק את המועדון ובהמשך הקימה את זניט-2 סנקט פטרבורג כמועדון מילואים אחר.
סמנטה פוליאקובה (; נולדה ב-31 במרץ 1989) ידועה בעיקר בשם הבמה שלה, סמנטה טינה, היא זמרת ומלחינה לטבית.
טינה ניסתה להשתתף בתחרות האירוויזיון שמונה פעמים: פעמיים דרך הקדם הליטאי לאירוויזיון (2017, 2013) ושש פעמים בסך הכל דרך הקדם הלטבי לאירוויזיון (2012, 2013, 2014, 2016, 2019, 2020).
נבחרה לייצג את המדינה באירוויזיון 2020 ברוטרדם, הולנד, שבוטל.
ייצגה את לטביה באירוויזיון 2021 עם השיר "The Moon Is Rising".
סמנטה פוליאקובה נולדה ב-31 במרץ 1989 בפרבר של עיר הבירה ריגה, טוקומס, שבלטביה.
בשנת 2010 ניצחה טינה בתחרות המוזיקה הלטבית "O!Kartes akadēmija", בה זכתה בלימודים בבית ספר למוזיקה בלונדון, הממלכה המאוחדת.
בשנת 2011 זכתה טינה בתחרות שירה מולדובנית.
ובשנת 2012 סיימה במקום השני בתחרות מוזיקה מקדונית.
רוב קריירתה של סמנטה טינה התרכזה בניסיונות רבים להגיע לתחרות האירוויזיון.
היא החלה בניסיונותיה דרך הקדם הלטבי לאירוויזיון, איירודיזמה 2012, בו התחרתה עם השיר "I Want You Back" ובסופו התמקמה במקום השני מיד לאחר המנצחת אמארי ושירה "Beautiful Song".
ב-2013 הגיעה טינה פעם נוספת למקום השני עם השיר "I Need a Hero", באותה השנה השתתפה גם בקדם הליטאי בו הודחה בשלב הראשון.
בשנת 2014 התמודדה בעונה השלישית של תוכנית המציאות "The Voice" בגרסתה הליטאית.
מכיוון שהיא לא ליטאית, היא תקשרה עם השופטים ברוסית.
לאודישן שלה, סמנטה ביצעה את השיר "I Wanna Dance with Somebody (Who Loves Me)" של ויטני יוסטון.
עבור הדו-קרב שלה ביצעה את השיר "I'm Every Woman" של צ'אקה קאן, נגד מוניקה וכריסטינה, אותם סמנטה ניצחה.
טינה סיימה את התחרות בשמינית הגמר.
לאחר מספר ניסיונות נוספים, וכישלון אחרון בשנת 2019 עם שירה "Cutting The Wire", הצליחה טינה להעפיל בשנת 2020 לתחרות האירוויזיון עם השיר "Still Breathing".
לאחר ביטול התחרות באותה שנה עקב מגפת הקורונה, טינה נבחרה לייצג את לטביה באירוויזיון 2021 עם השיר "The Moon Is Rising", איתו הגיעה למקום ה-17 בחצי הגמר.
סמן הברבורים או סמן ברבורים הוא נושא משרה בחצר של המונרך של בריטניה.
סמן הברבורים הנוכחי דייוויד בארבר (David Barber), מונה לתפקידו בשנת 1993.
התפקיד קיים החל מהמאה השתים-עשרה.
במשך השנים השתנה התואר, שהיה בעבר מאסטר הברבורים (Swan Master), לאחר מכן שומר הברבורים (Keeper of the Swans); ובשנת 1993 פוצלה המשרה לשתי משרות - "סמן הברבורים" (Marker of the Swans) ו"שומר הברבורים" (Warden of the Swans).
תפקיד סמן הברבורים של המונרך
תפקידם של מאסטר הברבורים, של שומר הברבורים, וכיום תפקידו של סמן הברבורים הוא לארגן את האירוע השנתי של מפקד הברבורים על נהר התמזה.
מלבד ארגון המפקד, לאור היות המונרך הבעלים של כל הברבורים בממלכה המאוחדת, נדרש סמן הברבורים לייעץ לארגונים בכל רחבי הארץ בנוגע לרווחת ברבורים ואירועים בהם מעורבים ברבורים, למפקח על בריאות אוכלוסיית הברבורים המקומית ולייעץ לארגוני דייגים ושייט כיצד לעבוד עם חיות הבר.
סמן הברבורים של המלכה עובד בשיתוף פעולה הדוק עם ארגוני הצלת ברבורים ומפקח על הצלת ברבורים חולים ופצועים.
הוא גם מתאם את סילוק הברבורים מחלקי נהר התמזה המשמשים לריגטות חתירה בקיץ.
מצביע לייזר או סמן לייזר הוא מכשיר קטן וקומפקטי בעל מקור מתח (בדרך כלל סוללה) ולייזר דיודה, הפולט קרן לייזר קוהרנטית וצרה מאוד של אור נראה.
מצביע הלייזר נועד להדגשת דבר מה על ידי הארתו בנקודה קטנה ובהירה של אור נראה.
שימושיו של מצביע הלייזר נרחבים ונעים משימוש לצורכי הוראה, הארת גרמי שמיים וכוונות לכלי נשק.
ההספק ברוב הסמנים מוגבל לעד mW 5.
מקור המתח הנמוך של מצביע לייזר טיפוסי והיותה של קרן הלייזר צרה, גורמים לכך שלא ניתן להבחין בקרן הלייזר תחת אטמוספירה נקיה אלא רק בנקודה שבה היא פוגעת במשטח אטום.
מצביעים עם מקור מתח גבוה יותר יכולים לפלוט קרן נראית בשל אפקט פיזור שנוצר על ידי חלקיקי אבק או טיפות מים הנמצאים בסביבת הקרן.
סמנים עם מקור מתח גבוה ותדירות גבוהה (אור כחול או ירוק) יכולים ליצור קרן הנראית לכל אורכה גם בתנאים של אטמוספירה נקייה בשל אפקט של פיזור ריילי הנוצר על ידי מולקולות האוויר, בייחוד כאשר האור בסביבה עמום.
מצביעים מטיפוס זה, בייחוד אלו שבטווח האור הירוק, משמשים בעיקר להארת גרמי שמיים לצורך הוראה בתחום האסטרונומיה.
בשל עלותה היחסית נמוכה ונצילותה הגבוהה מאוד, לייזר דיודה אינפרה-אדום היא דיודה נפוצה ביותר בקרב טווח רחב של סמנים.
מכיוון שקשה מאוד לסנן את מרכיב האינפרה-אדום הבלתי נראה של דיודות אלו, ובשל העובדה שסינונו יגרום לפליטת חום שקשה להיפטר ממנו במכשיר קטן וקומפקטי, הוא בדרך כלל נשאר כחלק מהרכב הגלים של הקרן כאשר מדובר על סמנים בעלות ממוצעת.
מרכיב האינפרה-אדום מהווה סכנה ויכול לגרום לפגיעה בראייה כאשר מכוונים את הקרן על חפצים קרובים או על אנשים.
כאמור, קרן הלייזר יכולה לגרום להפרעות ואף לפגיעה קשה בראייה כאשר היא מכוונת אל עיניו של אדם.
ישנם דיווחים בספרות הרפואית על פגיעה במקולה של הרשתית ובשל כך אובדן הראייה לצמיתות כתוצאה מחשיפת עיניו של אדם לקרן אור שנפלטה מסמן לייזר.
בשל כך, ישנן אזהרות המופיעות על גבי המכשיר שלא לכוון את הקרן ישירות לעיני אדם או בעלי חיים.
ישנם מקרים בהם סמני לייזר יכולים להוות מטרד.
למשל, סמני לייזר עוצמתיים המכוונים אל מטוסים בשעות הלילה מסנוורים ומבלבלים את הטייסים ועל כן נחקקו חוקים המגבילים את השימוש בסמני לייזר אל עבר מטוסים ובקרבת שדות-תעופה.
שני רכיביו הפונקציונליים העיקריים של מצביע לייזר הם מקור מתח ולייזר דיודה:
מקור מתח יהיה בדרך כלל סוללה, אך לא מחייב.
לייזר דיודה הוא רכיב העובד על העיקרון של דיודה, היוצר אור בצורה של קרן לייזר כמפורט להלן:
לייזר דיודה מורכבת משני מוליכים למחצה בעלי תכונות כימיות שונות.
רכיב אחד עשוי גלניום ארסניד מהונדס כך שהקשרים הקוולנטים בין האטומים במבנה הגבישי אינם מלאים.
התוצאה היא שהרכיב בעל מסוגלות גבוהה לקבל אלקטרונים שימלאו את הקשרים החסרים המכונים 'חורים' (Holes).
הרכיב השני עשוי גלניום ארסניד וסלניום המהונדס באופן כזה שיש לו אלקטרונים עודפים, והוא הרכיב אשר תורם את האלקטרונים ומכונה 'Donor'.
הרכיב אשר מקבל אלקטרונים נקרא P-Type (Positiveׂׂ) והרכיב אשר תורם את האלקטרונים נקרא N-Type (Negative).
בין שני המוליכים למחצה ישנו מרווח צר המכונה 'צומת NP' (NP-Junction).
שני פקטורים עיקריים משפיעים על מעבר האלקטרונים בין המוליכים והם: דיפוזיה (פעפוע) אשר פועלת ל"שוויון ריכוזים" ונובעת מכך שחלקיקים חופשיים אשר נעים שואפים למלא את הנפח המקסימלי, וסחיפה שנובעת מהשדה החשמלי אשר שורר בשל המתח בצומת.
האלקטרונים יעברו מה-N-Type אל ה-P-Type עד אשר המערכת תגיע לשיווי-משקל.
לאחר השגת שיווי-משקל נוצר מחסום אנרגטי אשר מונע מעבר ספונטני של אלקטרונים מרכיב אחד לרכיב שני של הדיודה.
ההרכב הכימי המיוחד של המוליכים למחצה בלייזר דיודה גורם לפליטה של פוטון אור בודד (במקום פליטת חום) בעת שאלקטרון פוגש ב'חור' ומתמזג איתו בתהליך הקרוי ריקומבינציה (Recombination).
כמו כן ההרכב הכימי קובע את רמת האנרגיה של הפוטון ואת התדירות שלו (כלומר – הצבע הנפלט).
רמת האנרגיה של הפוטון תהיה שווה להפרש שבין רמת האנרגיה של האלקטרון במצב המעורר (N-Type) לבין אנרגיית הערכיות שבה נמצא החור (P-Type).
פליטת פוטון מסוג זה נקראת פליטה ספונטנית.
שימוש במקור המתח מאפשר לפרוץ את המחסום האנרגטי שנוצר ולגרום לנוכחות מרובה של אלקטרונים מעוררים בצומת.
ככל שיש יותר אלקטרונים בצומת כך גדלה ההסתברות לפגיעת פוטון באלקטרון מעורר ולגרום לפליטה נוספת של פוטון.
זהו הליך קואופרטיבי אשר מכונה פליטה מאולצת, והוא מאפשר הצטברות מרובה של פוטונים בצומת.
הפוטונים החדשים שנפלטים הם באותה פולריות, באותה הפאזה ובאותו כיוון תנועה כשל הפוטון הראשון.
כך, בתהליך קואופרטיבי מסוג זה, צומת ה-P-N מתמלאת על ידי פוטונים זהים ונוצרת קרן לייזר (Light Amplification by the Stimulated Emission of Radiation).
בדרך כלל ישנו ציפוי מראה בפני השטח של המוליכים-למחצה הפונים לכיוון צומת ה-P-N אשר "כולאים" את הפוטונים בתוך הצומת.
הפוטונים יכולים לצאת מהצומת רק דרך מעבר אחד אשר נמצא בחזית הדיודה.
קרן הלייזר הנפלטת עוברת דרך קולימטור אשר מרכז את תנועת הקרניים כך שינועו במקביל ובכיוון אחד.
בעבר מצביעי לייזר היו מבוססי גז הליום-ניאון (HeNe) והפיקו קרן לייזר באורך 633 nm, הספק הפלט של קרן זו תוכנן להיות מתחת ל-1 mw.
מצביעי הלייזר הזולים ביותר משתמשים בדיודה אדומה המספקת אורך גל של 650 nm.
מצביעי לייזר בצבע אדום ברמה טובה יותר משתמשים בדיודה המספקת אורך גל של 635 nm, אורך גל זה נגלה בקלות יותר לעין האנושית.
צבעים הם למעשה גלים בעלי אורכי גל שונים הנעים בספקטרום רחב שכל אורך גל מייצג צבע שונה- למשל, המצביע הנפוץ ביותר לשימוש הוא באורך גל 532 nm, המספק אור ירוק.
אורך גל נוסף שנהיה זמין בקרב מצביעי לייזר הוא של 593.5 nm המספק קרן צהובה-כתומה.
בשנת 2005 יוצר גם מצביע לייזר הפולט קרן כחולה בעלת אורך גל של 473 nm.
בתחילת שנת 2010 יצא לשוק מצביע לייזר באורך גל של 405 nm בצבע "בלו-ריי" – בצבע סגול.
בהירותו הנראית של נקודה מקרן לייזר תלויה בעוצמה האופטית של הלייזר, בהחזר המתקבל מן המשטח עליו מוקרנת הקרן ובתגובה הכרומטית של העין האנושית.
עבור אותו כוח אופטי, אור לייזר ירוק ייראה בהיר יותר מצבעים אחרים מכיוון שהעין האנושית רגישה יותר ברמות אור נמוכות באזור הירוק של הספקטרום (אורך גל 520–570 nm).
הרגישות פוחתת לאורכי גל ארוכים יותר (אדומים יותר) וקצרים יותר (כחולים יותר).
עוצמת הפלט של מצביע הלייזר לרוב נמדד ביחידות של mw.
בארצות הברית מסווגים לייזרים על ידי מכון התקנים האמריקני הלאומי ומנהל המזון והתרופות האמריקאי (FDA).
מצביעי לייזר גלוי (אורכי גל של 400–700 nm) פועלים בהספק של פחות מ-1 mw, אלו מסווגים בדרגה 2. מצביעי לייזר גלוי הפועלים בהספק של 1–5 mw מסווגים בדרגה 3A.
מצביעי לייזר הפועלים בהספק של 5–500 mw מסווגים בדרגה 3B.
דרגה 4 אילו לייזרים הפועלים בהספק של יותר מ-500 mw.
קוד התקנים הפדרלי (FDA) קובע כי מוצרי לייזר בהם מבוצע שימוש ביום-יום חייב להימצא בדרגות 1, 2 או 3A.
מצביעי הלייזר הפשוטים ביותר, היות שהדיודות זמינות באורכי גל זה, המצביעים נפוצים ביותר ומשתמשים בהספק נמוך.
המצביע הראשון מסוג זה שוחרר לשוק בשנות ה-80 המוקדמות היה גדול ומגושם אשר נמכר במאות דולרים.
כיום, המצביעים קטנים משמעותית וזולים מאוד.
מצביע בעל אורך גל של 650 nm נחשב כמצביע לייזר אדום ואילו מצביע בעל אורך גל של 638 nm מקרין צבע בהיר יותר.
במאה -21 שווק לייזר המבוסס על דיודה מסוג DPSS הפולטת אורך גל של 671 nm.
על אף שניתן בעזרת דיודה פשוטה להפיק אורך גל זה, איכות הקרן בשימוש בדיודה זו גבוהה יותר ולה רוחב פס ספקטרלי צר יותר.
מצביעי לייזר שמקרינים אור כתום, באורך גל של 593.5 nm ומבוססים על DPSS, שתי קרנות לייזר של 1064 nm ו-1342 nm שנסכמות יחד.
המורכבות של התהליך גורמת למצביעים אלו להיות לא יעילים, מכיוון התפוקה שלהם היא בטווח של 1 mw ל-10 mw, מה שמשתנה מאוד בעקבות שינויי טמפרטורה קרה או חמה מידי.
התהליך המורכז הזה דורש מייצבי טמפרטורה וקירור אקטיבי.
כמו כן, מצביעי לייזר באורך גל 593.5 nm, עובדות על גבי דיודות קטנות יותר וחלשות יותר.
מצביעי לייזר בצבע צהוב בעלות 589 nm, על אף הקרבה שלו לאורך גל כתום, נראה בצבע זהב יותר.
מצפים אסטרונומיים עושים שימוש בקרן לייזר זו, כדי להצביע על כוכבים.
מצביעי הלייזר הירוקים הם הנפוצים ביותר ב-DPSS.
הופיעו בסביבות שנות ה-2000. הם יותר מורכבים מאשר מצביעי הלייזר האדומים הסטנדרטיים, מפני שהדיודות אינן זמינות בטווח אורך הגל הנדרש.
האור הירוק נוצר בתהליך מורכב רב שלבי, בדרך כלל מתחיל בכוח גבוה (100-300mw), הדיודות של המצביע לייזר הירוק, מוקרנות ב-808 nm.
לייזר ירוק יכול לפעול במצב של גל רציף או פולסים של גלים כדי להפחית בעיות קירור, ולהאריך את חיי הסוללה.
ב-2009 פותח לייזר ירוק שאינו דורש הכפלה, מה שמבטיח יעילות גבוהה ועלול לסכן את ייצור מקרני הווידאו הצבעוניים החדשים המושתתים על השיטה הישנה (המוכפלת) של לייזר ירוק.
שימוש נפוץ במצביע לייזר ירוק הוא לאסטרונומים כדי להצביע בקלות על כוכבים וקבוצות כוכבים.
מצביעי הלייזר הירוקים יכולים להגיע במגוון כוחות פלט.
מצביעי לייזר ירוקים של 5 מילי וואט הם הבטוחים יותר לשימוש.
כל סוג אחר יכול לגרום לנזקים לעיניים ומסוכן לשימוש (מפורט בהמשך).
אורכי גל התואמים לצבע הכחול הם 473 nm, בעלי אותם מאפיינים בסיסיים של מצביעי לייזר ירוקים.
השימוש העיקרי בלייזר כחול החל ב-2006 במכשירי אחסון ענקיים.
אורכי הגל מיוצרים על ידי הכפלה בתדירויות של קרינת לייזר 946 nm- משמש למצביעי לייזר.
עיקר השימוש בלייזר כחול הוא ברפואה בציוד אבחוני.
ניתן לייצר היום לייזר כחול ישירות בעזרת מוליכים למחצה של INGAN, המייצרים אור כחול מבלי להכפיל תדרים.
כיום קיימות בשוק דיודות לייזר כחול של 450 nm.
שימוש נוסף שיש בלייזר הכחול הוא למקרני לייזר.
הפופולריות לאחרונה של גרסת ההספק הגבוהה של מצביעי הלייזר בארוך גל 447nm, שיפרה גם את האופטיקה לסטייה נמוכה יותר וגם הפחיתה את הסכנות הכרוכות בשימוש במכשירים אלו.
מצביעי לייזר הפולטים קרני אור של 405 nm, בנויים עם מוליכים למחצה עם GAN (גליום ניטריד).
אורך גל זה מאוד קרוב לאולטרה סגול, שגובל בקצה היכולת של העין האנושית.
על גבי משטח לבן הצבע יראה מאוד מבריק, ועל חומרים רגילים שהם לא ניאון, וגם על ערפל ואבק, הצבע מופיע כגוון של סגול עמוק שלא ניתן להדפיס או להציג בצורה אחרת.
הלייזר מיוצר כיום באופן המוני לקריאה וכתיבה של נתונים בכונני Blu-ray.
בנוסף, יוצרו מצביעי לייזר שאינן מבוססים על GAN בעלי עוצמה גבוהה יותר (120 מגהוואט), אך מושתתים על גבי טכנולוגיית DPSS להכפיל תדרים.
מכשירים כאלה מסוגלים לפוצף בלונים או להדליק גפרורים קלים.
עטי לייזר משמשים למטרות חינוכיות, פרזנטציות מקצועיות והצגות ויזואליות, בעקבות היכולת למקד את מבטו של הצופה.
עלה ממחקרים כי העטים מדייקיים את יכולות ההבנה של סטודנטים בביצוע מטלות מורכבות, כגון ניתוחים בלימודי וטרינריה.
עטי לייזר אדומים מתאימים לשימוש בתנאי אור חלש או תאורה ביתית, בעוד שעטים ירוקים יכולים לשמש גם בתאורת חוץ, בלילה ובאור שמש, למרחקים ארוכים יותר.
לכן, נוהגים להשתמש בעט לייזר ירוק לצורכי אסטרונומיה.
הצבע הירוק בולט בתאורת לילה תודות לפיזור ריילי ולאבק הנישא באוויר.
לעיתים, עטי לייזר מורכבים על גבי טלסקופים ומסייעים במיקוד הטלסקופ לכוכב או מיקום ספציפיים.
חברות בניה נוהגות להשתמש במצביעי לייזר למיקוד נקודות בעבודות בקנה מידה גדול, ולמרחקים גדולים.
טכניקה זו יעילה בעסקי הבנייה בעקבות דיוקה הרב.
קיימים מתקני בנייה, כגון 'תרמומטר לייזר' ו'פלס לייזר' המתבססים עלו תכונות אלו של עטי הלייזר.
לעיתים קיים שימוש בעט לייזר להכוונת רובוט, על ידי הדגשת נקודה במרחב בקרן לייזר.
ממשק אינטואיטיבי זה מפשט את הכוונתו של הרובוט ומאפשר פידבק מהיר וקל למפעיליו.
השימוש הנפוץ ביותר בקרן לייזר למטרות פנאי הוא ביצירת אפקטים מיוחדים בהופעות, פסטיבלים, מופעי לייזר ומופעי קסמים.
זאת מפני שקרני לייזר בעוצמה גבוהה נראים כמחזה מרהיב.
לצד קרני הלייזר נוהגים להשתמש במראות ומכונות עשן, להגברת העוצמה והאפקט.
לעיתים קיים שימוש בכפפות לייזר במופעי ריקוד, אולם זהו לייזר בעוצמה נמוכה, כדי להימנע מפגיעות עיניים.
נהוג להשתמש בעטי לייזר לבידור חיות בית.
זאת מפני שאינסטינקט הציד החייתי מופעל על ידי נקודת הלייזר, הנדמית כטרף.
דוגמה לפציעת עיניים ניתן לראות באירוע שהתרחש בסטיבל 'טומורולנד' בשנת 2009, בו נגרמו נזקי ראייה למשתתפי הפסטיבל בעקבות מצביעי לייזר של משתתפים אחרים, לפי ארגון הלייזר העולמי ILDA.
לפי הדיווח, מסקנה זו התגבשה בעקבות מספר בירורים נפרדים, בין היתר של משטרת בלגיה בה נערך הפסטיבל.
ניתן להשתמש במצביעי לייזר בעוצמה גבוהה להברחת חיות בר בטיולי טבע, ולסימן מצוקה לבקשת חילוץ, מכיוון שניתן לראות את קרן הלייזר למרחקים ארוכים, בשעות היום או הלילה.
בשל דיוקה, קרן לייזר משמשת להכוונה ודיוק בעת ירי, לכן לעיתים היא מוטמעת במערכת הנשק.
בדרך כלל תהיה זו קרן לייזר אדומה.
קיימים צבאות שנעזרים בקרני לייזר לזיהוי מטרות מהאויר, ולמנוע בלבול בין מטרות אויב לכאלו שאינן.
זוהי דרך יעילה ומדויקת לזיהוי מטרה ממרחק.
באופן כללי קיימות הגדרות סיווג המחלקות את מצביעי הלייזר השונים למחלקות, בהתאם לסיווג נגזרות הנחיות בטיחות המתאימות לאותו לייזר.
עם זאת, הבדיקות של המכון הלאומי לתקנים וטכנולוגיה שנערכו על מצביעי לייזר שמסווגים כמחלקה IIIa או 3R ב 2013 הראו שכמחצית מהם הקרינו בעוצמה גבוהה פי 2 ממגבלת המחלקה, מה שהופך את הסיווג הנכון שלהם למחלקה IIIb - שמסוכנת יותר ממחלקה IIIa.
פלט העוצמה הגבוה ביותר שנמדד הוא 66.5 מיליואט; יותר מפי 10 מהמגבלה.
אור לייזר ירוק נוצר מקרן לייזר אינפרא אדומה, שאמורה להיות כלואה בתוך בית הלייזר (כמו בית מנורה); למרות זאת, נמצא שיותר מ-75% מהמכשירים שנבדקו הקרינו אור אינפרה אדום מעל למגבלה.
מצבעי לייזר, עם הטווח המאוד ארוך שלהם, לעיתים קרובות מוכוונים באופן זדוני אל אנשים כדי להסיח את דעתם או להציק להם.
פעילות זו נחשבת למסוכנת במיוחד במקרה של טייסים, שעלולים להיות מסונוורים או שדעתם תוסח ברגעים קריטים.
ב-21 באוגוסט 2013, מייקל ג'יימס סאוודרה ודילן ג'יימס דמון הואשמו בפלילים על כיוון לייזר לעבר כלי טיס.
על פי דיווח של MSNBC היו יותר מ-2836 תקריות שנרשמו על ידי רשות התעופה הפדרלית (FAA) בארצות הברית בשנת 2010.
הקרנה על ידי לייזר ירוק בסגנון עט כיס היא חמורה במיוחד, מכיוון שאורך הגל (532nm) הוא קרוב לשיא הרגישות של עין שהסתגלה לחשכה והוא עלול להראות פי 35 יותר בהיר מלייזר אדום עם עוצמת פלט זהה.
שימוש לא אחראי במצביעי לייזר מגונה לעיתים קרובות על ידי חברים בקהילת מקריני הלייזר (the laser projector community) שחוששים שהשימוש לרעה שלהם יגרור חקיקה שתשפיע על לייזרים המיועדים להימצא בתוך מקרנים ומשמשים בתעשיית הבידור.
עוד שימוש מצער ומסוכן של מצביעי לייזר הוא להשתמש בהם כאשר נקודת האור עלולה להיתפס ככוונת לייזר של נשק.
כוחות משטרה חמושים שלפו את נשקיהם בנסיבות כאלה.
שנים רבות ידועה ונחקרת ההשפעה של חשיפה ללייזר על חלקי העין.
הפלט של מצביעי הלייזר שזמינים לציבור הרחב מוגבל (באופן שונה בין מדינה למדינה) במטרה למנוע מצב בו ייווצר נזק לרשתית של בני אדם.
בבריטניה הסוכנות להגנת הבריאות (HPA) המליצה שלייזרים שזמינים לציבור יוגבלו לפחות מ1milliwatt בארצות הברית, רשויות הפיקוח מתירות שימוש ומכירת לייזרים עד 5milliwatt.
מחקרים רבים מצביעים על כך שקרני לייזר בעלות יכולות פגיעה בעין האנושית.
נמצאו שאפילו קרני לייזר בעוצמה נמוכה של לא יותר מ 5mw עלולים לגרום נזק קבוע לרישתית אם מביטים אליהן למשך מספר שניות.
עם זאת, רפלקס המצמוץ של העין הופך זאת למאוד לא סביר שיקרה.
לייזרים כאלה גרמו על פי דיווחים לדמע, גרד, עיוורון הבזק וסינוור, אך לא לנזק קבוע, והם באופן כללי בטוחים כאשר משתמשים בהם באופן שבשבילו נועדו.
על פי דיווחים ב-2010 לייזר בעוצמה גבוהה שנרכש באינטרנט גרם לירידה בחדות הראייה, מ-6/6 אל 6/12, אחרי חודשיים החדות חזרה ל-6/6, אבל נותר נזק מסוים לרשתית.
מנהל המזון והתרופות האמריקאי (FDA) פרסמו אזהרה לאחר שני דיווחים שהם קיבלו על פגיעת עין ממצביעי לייזר.
מצביעי לייזר שניתנים לרכישה ברשת יכולים להיות בעלי יכולת פלט בעוצמת גבוהה משמעותית ממצביעים שימצאו בחנויות בדרך כלל.
מכונים כ"לייזרים שורפים", הם בנויים כך שהם שורפים דרך פלסטיק קל ונייר, ויכול להיות מראה מאוד דומה ללייזרים הרגילים.
בגלל העוצמה הגבוהה שלהם, הרבה חנויות אינטרנטיות מזהירות את משתמשי מצביעי הלייזר בעוצמה
גבוהה שלא לכוון אותם אל בני אדם או חיות.
מחקרים בתחילת המאה ה-21 מצאו שהסכנה לעין האנושית מחשיפה מקרית לאור ממצביעי לייזר ממחלקה IIIa שזמין לרכישה בעל עוצמות של עד 5 מיליואט הוא די קטן.
עם זאת, ראייה ממושכת, כגון הסתכלות מכוונת אל תוך הקרן ל-10 שניות או יותר, יכולה לגרום לנזק.
הסוכנות הבריטית להגנת הבריאות (HPA) מזהירה כנגד מצביעי הלייזר בעוצמה גבוהה הירוקים לרוב שזמינים באינטרנט, עם עוצמת פלט של עד לכמה מאות מיליוואט, מגדירה אותם בתור "מאוד מסוכנים ולא מתאימים למכירה לציבור".
לייזרים שמסווגים כמצביעים אמורים להיות בעלי פלט בעוצמה כוללת של פחות מ-5mW.
ברמות עוצמה כאלה, סנן אינפרא אדום ללייזר יכול להיות לא הכרחי כיוון שעוצמת האינפרה אדום
יחסית נמוכה והבהירות של אורך הגל הנראה לעין של הלייזר תגרום לעין להגיב (רפלקס המצמוץ).
לייזרים מסוג DPSSL בעוצמה גבוהה (>5mW) הפכו לאחרונה לזמינים, לרוב ממקורות שלא ממלאים אחר תקנות הבטיחות של מארז ותיוג לייזרים.
לייזרים בעוצמה גבוהה אלו לרוב נארזים באותו בית-לייזר בסגנון מצביעים כמו לייזרים רגילים, ובדרך כלל חסרי סנני אינפרה אדום שנמצאים בלייזרים מקצועיים בעוצמה גבוהה מסוג DPSSL, בגלל העלויות והמאמץ הנוסף שדרושים כדי להתאים בין הלייזר לסנן.
בלייזרים מסוג DPSSL עם עוצמה גבוהה יותר, עוצמת הלייזר האינפרה אדום יכולה להיות משמעותית.
מה שמקנה מסוכנות מיוחדת לפלט האינפרה אדום הזה הוא הקיום שלו בצירוף עם שימוש במשקפי מגן שנועדו לחסום רק את אורכי הגל הנראים של הלייזר.
משקפיים אדומות לדוגמה, יחסמו את רוב האור הירוק מלחדור לעיניים, אבל יעבירו אור אינפרה אדום.
האור המופחת מאחורי המשקפיים גם יכול לגרום להרחבה של האישונים, ולהגדיל את הסכנה מהקרינה האינפרה אדומה הבילתי נראית.
משקפי מגן לשתי תדירויות (לא בטוח) המכונים משקפי YAG, הם משמעותית יותר יקרים ממשקפי מגן לתדירות אחת.
אף על פי שלייזרים ירוקים (532nm) הם הנפוצים ביותר, בעיות סינון קרינה אינפרה אדומה יכולות להימצא גם בלייזרים אחרים מסוג DPSSL, כמו לייזר אדום (671nm), לייזר צהוב (589nm) ולייזר כחול (473nm).
הלייזרים מסוג DPSSL בעלי אורכי הגל הללו הם לרוב יותר נדירים, יותר יקרים, ובאופן כללי מיוצרים מרכיבים באיכות גבוהה יותר, כולל סננים, אלא אם הם מוכנסים אל מארזים בסגנון מצביעי-כיס בצורת עט.
רוב הלייזרים האדומים (635 nm, 660 nm), סגולים (405 nm), וכחולים כהים (445 nm) בדרך כלל נבנים בעזרת דיודת לייזר ייעודית בתדר הפלט, שלא כמו לייזרים מסוג DPSS.
סמנגאן (בפרסית/דארי/פשטו: سمنگان) הוא אחד מבין 34 מחוזות אפגניסטן.
בירת המחוז היא העיר אייבאכ.
האוכלוסייה של המחוז מונה 387,900 איש (נכון לרישום משנת 2012) ושטחו 11,262 קילומטרים רבועים.
מחוז סמנגאן ממוקם בצפון-מרכז אפגניסטן, בין מחוזות בלח', בגלאן, באמיאן, סר-י פול ומסדרון קטן עם מחוז קונדוז.
דרום המחוז ממוקם על הרכס ההררי של הינדו-כוש המאפשר גידולים חקלאיים עשירים עם ירידת המים הנצברים הגשמים מההרים אל עבר העמקים.
מצפון ממוקם מדבר מיר עלם.
במחוז פרדסים נרחבים של אפרסק, פיסטוק, שקדים ומשמש.
במחוז סמנגאן כוח אדם מיומן לטפל בגידולים החקלאיים ובתעשיית אריגת השטיחים שגדלה עם הזמן.
העיר סמנגאן (לשעבר נודעה בשם אייבק) היא בירת המחוז ומשחק הספורט בוזקאשי הידוע במרכז אסיה פופולרי בקרב רוב תושבי המחוז.
במחוז יש מזג אוויר קר ויבש והטמפרטורה הגבוהה ביותר במהלך הקיץ ממריאה בין 25 -30 מעלות צלזיוס ואילו הטמפרטורה הנמוכה ביותר בחורף יורדת מ-5 ל-10 מעלות צלזיוס.
הקבוצות האתניות הגדולות במחוז הם אוזבקים, פשטונים, טג'יקים, טורקמנים, איימאקים, ערבים ועדות מיעוטים אחרות.
סמנגאן עשיר בממצאים ארכאולוגים, כולל מערות של תקופות קדומות, בהם הבודהיסטיות והזורואסטריות שהתגלו בנפת הזרת סולטן.
היסטוריונים סבורים שהמילה סמנגאן נגזרת מהמילה הבודהיסטית, שפירושה תושבי מערות.
דיווחים על פעילות הטליבאן במחוז הסתיימו במהלך שנת 2018. מספר קבוצות חמושות בלתי חוקיות אחרות, כמו גם מיליציות פרו-ממשלתיות, פעלו גם הן בסמנגאן.
למעט נפה (יחידה שלטונית) אחת, כל המחוז נמצא תחת שליטה ממשלתית מלאה, מה שהופך אותו לאחד המחוזות הבטוחים ביותר באפגניסטן מבחינת יציבות שלטונית.
דווח על 43 תקריות הקשורות למורדים בתקופה ינואר 2018 – פברואר 2019 (ממוצע של 0.7 אירועים בשבוע).
האירוע הצבאי המרכזי היה כאשר הטליבאן כיוון לפגוע במוצבי כוח הביטחון האפגני בנפת דרה סוף בלה הדרומית במהלך שנת 2018.
תועדו 46 נפגעים אזרחיים (19 הרוגים ו-27 פצועים) בשנת 2018, המייצגים 11 קורבנות אזרחיים לכל 100,000 תושבים.
מדובר בעלייה של 21% בהשוואה לשנת 2017. הגורמים העיקריים לנפגעים אזרחיים היו הטלות מטעני חבלה, ואחריהם רצח ממוקד ופיגועים במרכזים אזרחיים.
בתקופה שבין 1 בינואר 2018 – 28 בפברואר 2019, 997 אנשים נעקרו ממחוז סמנגאן, רובם הועברו למקומות אחרים במחוז עצמו או שהועברו למחוז קאבול.
מחוזות אפגניסטן מחולקות ליחידות שלטוניות בשם "נפות", להלן הנפות של מחוז סמנגאן ואוכלוסייתן.
"סמנטורול" נבדל משאר החוגים השמרניים הרומנים בגישתו הפופוליסטית, הביקורת על הקפיטליזם וזיקתו לחברה הכפרית, אולם גילה גם השקפות משותפות עם קודמו השמרני, החוג ז'ונימיה, בייחוד בהסתגיויותיו כלפי ההתמערבות.
במקביל, האג'נדה הימנית שלו עמדה בניגוד לחוג ה"פופורניסטים", חוג פופוליטסי רומני אחר, בעל אידאולוגיה מושפעת על ידי הסוציאליזם אך גם היא מתנגדת לתהליכי העיור המזורז.
היו עם זאת רבים שהשתייכו לשני החוגים: הסמנטוריסטי והפופורניסטי.
הקשר של הסמנטוריזם למפלגה הלאומית ליברלית היה דו-ערכי כפי שהוכיחו מחד הברית בין "סמנטורול" ולפוליטיקאי הלאומי ליברלי ספירו חארט ומאידך הוקעתו המפורשת של הליברליזם הרומני על ידי יורגה.
"סמנטורול" פרסם הרבה יצירות פולקלור, תעודות היסטוריות, דפים לא ידועים מיצירתו של המשורר הלאומי והמסאי השמרן הרומני מיכאי אמינסקו, וכן פירושים לכתבי הקלסיקונים של הספרות הרומנית, תרגומים מהספרות העולמית וכו'.
עד ל-29 בדצמבר 1902 מנהלי המגזין היו קושבוק וולאכוצה.
בהמשך המגזין נוהל על ידי ועד מערכת בראשות אילאריה קנדי.
בין מאי 1905 לאוקטובר 1906 בראש המגזין עמד ניקולאיה יורגה, יחד עם המשורר שטפאן אוקטביאן יוסיף, מיכאיל סדוביאנו ויון סקורטו.
אחרי התפטרותו של יורגה, הצטרפו למדור הספרותי דימיטריה אנגל וקונסטנטין סנדו-אלדיה ולמדור המדעי הגאולוג גאורגה מונטיאנו מורגוץ'.
בשנים 1908–1909 נוהל העיתון על ידי אאורל ק.
עם הכותבים החשובים במגזין "סמנטורול" נמנו יואן א.
בסרבסקו, יואן ברטסקו-ווינשט, אמיל גרליאנו, יון אגרביצ'אנו, ג'ורג'ה טופרצ'אנו, יון מינולסקו, אלנה פאראגו, קץ מולדובנו, אמיל איסאק ואחרים.
השבועון קידם אידיאליזציה של ההיסטוריה המקומית, ביסס את האידיאלים האסתטיים שלו על יצירתו של מיכאי אמינסקו ופרסמה את עצמה כשופר של הרומנים הנרדפים בטרנסילבניה ובאזורים אחרים בשליטת אוסטרו-הונגריה.
האירדנטיזם והבקורת על הממסד הפוליטי והתרבותי הפכו את "סמנטורול" לאכסניה מושכת את האינטלקטואלים הרומנים מממלכת רומניה ואזורים הסמוכים.
האסכולה הספרותית הסמנטוריסטית שהתגבשה בעיתון התנגדה בדרך כלל למודרניזם בספרותס ולאסתטיקה של האומנות המודרנית, אולם הייתה יותר סובלנית כלפי הסימבוליזם.
עם הזמן היא ארחה בדפי המגזין תת-קבוצה של התנועה הסימבוליסטית ברומניה.
על אף הזמן הקצר שבו הופיע, השפיע "סמנטורול" השפעה רבה על הספרות הרומנית אחריה ועל התרבות הרומנית בכלל.
מורשתו עמד במרכז בוויכוחים שנמשכו בזירה התרבותית לאורך המאה ה-20 בין הדבקות במסורת למודרניזם.
בעוד שיורגה בעצמו ניסה להחיות אותו במגזינים Drum Drept (דרך ישרה) ו-Cuget Clar (משחבה בהירה) אומץ הסמנטוריזם על ידי זרמים מסורתיים או כפריים אחרים, ותרם לעקרונות התרבותיים של קבוצות הימין הקיצוני והפשיטסיות המקומיות.
בתקופה שבין מלחמות העולם הייתה לסמנטוריזם השפעה משמעותית בחבל בסרביה (המחולק בימינו בין רפובליקת מולדובה לאוקראינה).
על האידאולוגיה הסמנטוריסטית נמתחה לא פעם בקורת על עידוד ההתבדלות והקסנופוביה, וכן על הפלירטוט עם האנטישמיות.
בתחום הבקורת הספרותית והאמנותית המונח "סמנטוריזם" קיבל קונוטציות שליליות, ככינוי לשימוש בקלישאות פסטורליות ופטריוטיות.
סמנטיק סקולר הוא כלי מחקר חינמי ומנוע חיפוש לספרות מדעית שפותח ב"מכון אלן לבינה מלאכותית" ופורסם לציבור בנובמבר 2015. מאחורי פיתוח המנוע עומד מדען המחשב אורן עציוני.
נכון לשנת 2023, הכלי קיטלג מעל 200 מיליון מאמרים אקדמיים.
סמנטיק סקולר קורא ומקטלג מידע מכשני מיליון מאמרים אקדמיים המתפרסמים בכל שנה, בעיקר באנגלית.
הכלי מחובר לכ-30 הוצאות לאור, חלקן מסחריות וחלקן פתוחות לציבור.
בין השאר, סמנטיק סקולר מקטלג מאמרים מ־ BMJ, SSRN, PubMed, arXiv, Springer Nature, ועוד.
מטרת הכלי היא לזהות מידע וקשרים חדשים.
בעזרת בינה מלאכותית, למידת מכונה ועיבוד שפה טבעית סמנטיק סקולר יכול לסכם במשפט אחד כ-60 מיליון מאמרים במדעי המחשב, ביולוגיה ורפואה.
בדומה לגוגל סקולר, גם סמנטיק סקולר יודע לזהות מאמרים משפיעים במיוחד, המצוטטים פעמים רבות.
הכלי מאפשר גם העתקה של הפרטים הביבליוגרפיים של המאמר.
בשונה מגוגל סקולר ו־PubMed, סמנטיק סקולר מאפשר לבנות ספריה מקוונת של מאמרים אשר תעצב את המלצות הקריאה האישיות.
השימוש בסמנטיק סקולר הוא חינמי.
סמנתה קרבלה (באלבנית: Samanta Karavella; נולדה ב-9 ביולי 1990), ידועה גם בשמה הפרטי בלבד, היא זמרת ופזמונאית אלבנית.
קרבלה נולדה ב-9 ביולי 1990 למשפחה ממוצא אלבני בבירה טירנה, אז חלק מהרפובליקה הסוציאליסטית העממית של אלבניה.
בגיל 13 עשתה מבחן בד לתחרות הכישרונות Ethet e së premtes mbrëma.
שלוש שנים אחר כך ערכה הופעת קמע בסרט Gjoleka.
בשנת 2004 השתתפה בפסטיבלי אי קנגס, הקדם האלבני לאירוויזיון 2005. היא הגיעה לשלב הגמר, ולא דורגה בין שלושת המקומות הראשונים.
בשנת 2013 זכתה בעונתה העשירית של התחרות Top Fest עם השיר "Loti i fundit".
ביולי 2014 פרסמה את הסינגל "Ti s'e din se", שקיבל מועמדות לפרס בטקס נטט אה קליפיט שקיפטאר 2015 באולצין שבמונטנגרו.
היא דורגה במקום הרביעי, וקיבלה את פרס הבלדה הטובה ביותר.
בינואר 2019 פרסמה את הסינגל "Vonë", שיתוף פעולה עם המוזיקאי הקוסובני-אלבני אלינל.
במרוצת שנת 2020 יצאו "Pse" ו-"NKN", שהגיעו בשיאם למקום ה-19 וה-34 בהתאמה במצעד הפזמונים השבועי באלבניה.
שירה הבא, "Emnin tem", שיצא במאי 2021, דורג במקום השביעי במצעד.
הרמיקס הרשמי של "Mala" הושמע רבות בתחנות הרדיו בחבר המדינות, ויצא לאור גם באזור הזה תחת השלוחה הרוסית של חברת התקליטים וורנר מיוזיק גרופ.
בשנת 2023 נמנתה במצבת המשתתפים של פסטיבלי אי קנגס 2024 עם השיר "N'Majë".
עם זאת, היא פרשה מאוחר יותר מהתחרות.
סמנכ"ל כספים הוא בכיר בחברה או בארגון האחראי העיקרי על קבלת החלטות בנוגע לפרויקטים ולניהול הכספי של הארגון, לרבות תכנון פיננסי, ניהול סיכונים פיננסיים, ניהול רישומים, דיווח כספי, ובעת האחרונה גם ניתוח מידע.
לסמנכ"ל כספים יש סמכות עליונה על יחידת הכספים והוא משמש כדובר הפיננסי המרכזי של הארגון.
סמנכ"ל כספים מדווח בדרך כלל למנכ"ל ולדירקטוריון, ועשוי גם להיות חבר בדירקטוריון.
הוא מסייע ישירות לסמנכ"ל תפעול בכל הנוגע לניהול תקציב, ניתוח עלות-תועלת, תחזיות צרכים וגיוס מימון חדש.
בחלק מהארגונים, לסמנכ"ל כספים יש תפקיד כפול בשם סמנכ"ל כספים ותפעול .
מינוי סמנכ"ל כספים עשוי להיות מחויב על פי חוק.
לדוגמה, בהודו, לפי סעיף 203 של חוק החברות משנת 2013, כל חברה ציבורית עם הון מניות משולם של 10 קרור (100 מיליון רופי) מחויבת למנות סמנכ"ל כספים במשרה מלאה.
במגזר הציבורי בארצות הברית, חוק סמנכ"לי כספים משנת 1990 יצר תפקיד של סמנכ"ל כספים בכל אחת מ-23 סוכנויות פדרליות .
סמנכ"ל כספים משמש כסמכות הפיננסית בארגון.
אחת מאחריותו המרכזיות היא דו"ח כספי, אם כי חלק ניכר מהזמן עדיין מוקדש למשימות חשבונאיות מסורתיות כגון דיווח על עסקאות.
באופן קשור, סמנכ"ל כספים נחשב לשחקן מפתח בחינוך וקשרי משקיעים.
הוא נושא באחריות העליונה להיבטים היומיומיים של הניהול הפיננסי, ומבטיח סביבת פעילות שמעריכה תזרים מזומנים, שולי רווח והפחתת סיכונים.
לפיכך, לסמנכ"ל כספים יש פיקוח על ניהול סיכונים פיננסיים, ניהול השקעות וניהול אוצר החברה: מנהל סיכונים ראשי, מנהל ההשקעות הראשי והגזבר מדווחים אליו (או שבחברות קטנות יותר, הוא ממלא תפקידים אלה בעצמו).
בחלק מהארגונים, סמנכ"ל כספים ממנה מנהל רכש ראשי.
מנהלי כספים ראשיים מסתמכים יותר ויותר כבעלי המידע העסקי, הדיווחים והנתונים הפיננסיים בתוך הארגונים, תוך הבטחת שלמות הנתונים, שקיפות המודלים ואחריות.
בתפקיד זה, הם מסייעים בתפעול מערכות תומכות החלטה כדי לאפשר לחברה לפעול בצורה יעילה ומוצלחת יותר.
עליית הטכנולוגיות הדיגיטליות וההתמקדות בניתוח נתונים לתמיכה בקבלת החלטות מגבירה את הלחץ על סמנכ"לי הכספים לעמוד בציפיות של עמיתיהם ברמת ההנהלה הבכירה.
במסגרת זו, ארגונים רבים יצרו פונקציית כספים המבוססת על ארבעה עמודי תווך:
ארגון תכנון וניתוח פיננסי (FP&A) האחראי על קידום תהליכי תכנון פיננסי ולהגברת התובנות לגבי מדדי ביצועים פיננסיים ולא פיננסיים לשיפור ביצועי העסק
ארגון שותפות עסקית פיננסית המבוסס על מנהיגות חטיבות, אזורים ושיפור ביצועים
מרכזי מומחיות המתמחים במיסים, גזברות, ביקורת פנימית, קשרי משקיעים ועוד
בעבר, סמנכ"ל כספים נתפס בתור שומר סף פיננסי.
עם הזמן, התפקיד הפך ליועץ ושותף אסטרטגי למנכ"ל.
לפי מקור אחד, "סמנכ"ל כספים של המחר צריך להיות בעל חשיבה רחבה ולא ממוקד בפרטים, דברן ולא שתקן, להעדיף להאציל סמכויות במקום לעשות הכל בעצמו, להתמקד במה שנעשה ולא כיצד, ולקבל החלטות בשיתוף פעולה ולא באופן חד-צדדי".
חובותיו של סמנכ"ל כספים מודרני משתרעות על התחומים המסורתיים של ניהול פיננסי, כמו גם על תחומים מתקדמים יותר של מנהיגות אסטרטגית ועסקית, עם אחריות ישירה ופיקוח על ניהול התפעול.
השינוי המשמעותי בתפקיד זה מתבטא ביותר במעמד של "מנכ"ל לעתיד" שרבים מסמנכ"לי כספים מחזיקים.
מנכ"לים מצפים מסמנכ"לי כספים להשתתף באופן פעיל בעיצוב האסטרטגיה של הארגון, כולל אתגור האסטרטגיה הקיימת.
סמנכ"לי כספים ממלאים תפקיד קריטי בעיצוב אסטרטגיות החברה, מתפקדים כמנהיגים ובוני צוותים שקובעים את סדר היום הפיננסי של הארגון, תומכים ישירות במנכ"ל ומספקים ייעוץ בזמן לדירקטוריון.
זאת במיוחד בסביבות כלכליות לא ודאיות, שבהן ניהול תנודות פיננסיות הוא מרכיב מרכזי באסטרטגיות של חברות רבות.
למעשה, בשנות ה-90 נוצר תפקיד של סמנכ"ל אסטרטגיה (בראשי תיבות: CSO) בחברות רבות.
סמנכ"ל כספים הוא חלק בלתי נפרד מהממשל תאגידי ומהפיקוח, בדומה למנכ"ל, וממלא תפקיד מהותי בפיתוח וביקורת של בחירות אסטרטגיות.
עזיבתו של סמנכ"ל כספים, בין אם בשל פרישה, פיטורים או הזדמנויות חדשות, עשויה להשפיע משמעותית על כיוון ויציבות החברה, במיוחד לאור התפקיד הגובר שלו כשותף אסטרטגי למנכ"ל.
סמנכ"לי כספים מחזיקים לעיתים קרובות בהסמכה חשבונאית מקצועית, כגון CPA, CA, CMA, או CIMA, יחד עם תואר ראשון או תואר שני בחשבונאות.
ההסמכה נדרשת לאור האחריות המוטלת עליהם בתחומי מיסוי ודיווח כספי.
באופן דומה, סמנכ"לי כספים הם לעיתים קרובות רואי חשבון מוסמכים.
בחברות גדולות, סמנכ"לי כספים עשויים להחזיק בתארים מתקדמים נוספים, כגון תואר שני במנהל עסקים, או תואר שני בחשבונאות; ואף גם הסמכת Chartered Financial Analyst (רישיון CFA) נפוצה.
תארים אלה משלימים את הפרספקטיבה החשבונאית עם שיקולים כלליים יותר של אסטרטגיה עסקית, מנהיגות ושווקים פיננסיים, ומספקים חשיפה לנושאים פיננסיים ותפעוליים רחבים יותר.
סמנתה קארן פוקס היא זמרת-יוצרת ושחקנית אנגלייה.
בת בכורה לשחקנית קרול אן וילקן, פקידת קבלה וג'ון פטריק פוקס, נגר.
יש לה אחות בשם ונסה, ושני אחים למחצה מנישואיו השניים של אביה.
פוקס החלה להתעניין במשחק מגיל מוקדם, היא הופיעה לראשונה על במת התיאטרון בגיל 3. בגיל 14, הקימה להקת פופ עם חבריה: ריצ'רד, אדוארד ובוב.
בגיל 15, נרשמה לבית ספר לתיאטרון "אנה שר".
בגיל 16, חתמה על חוזה הקלטות והוציאה את הסינגל הראשון שלה.
באותה שנה, אמה שלחה מספר תמונות שלה בהלבשה תחתונה למגזין לטובת תחרות דוגמנות.
היא הגיעה למקום השני מתוך 20,000 מועמדות.
תמונותיה משכו את תשומת ליבם של עורכי הצהובון הבריטי "סאן" והם הזמינו אותה להצטלם לעמוד השלישי הנודע של הצהובון.
הוריה אישרו לה להצטלם טופלס ותמונתה פורסמה ב-22 בפברואר 1983. היא חתמה עם העיתון חוזה דוגמנות ל-4 שנים.
באמצע שנות ה-80, החלה בקריירה מוזיקלית, כשאביה כריסטופר פוקס מנהל את עסקיה.
בשנת 1986 זכתה לפרסום בינלאומי, עם הצלחת שירה "".
השיר שהפך לאחד מהשירים המאפיינים את מוזיקת הפופ של שנות ה-80, רווי ברמיזות מיניות ועטוף במעטפת של סינטיסייזר ותופים אלקטרונים.
באותה השנה הוציאה את אלבום הבכורה שלה שנשא את שם השיר המצליח שנכלל בו.
לאור הצלחתו של השיר והאלבום שליווה אותו, הוציאה עוד באותה שנה אלבום גרסאות לחלק משירי האלבום.
שנה לאחר מכן הוציאה אלבום שני שנקרא בפשטות Samantha Fox, שהצליח פחות מקודמו, אך עדיין הגיע למקום 22 ברשימת האלבומים הנמכרים לאותה שנה.
גם אלבום זה, בדומה לקודמו, לווה בהוצאתו של אלבום רמיקסים.
אלבומה השלישי I Wanna Have Some Fun, שיצא בשנת 1988, הצליח אף פחות מקודמו, ורק שיר הנושא הצליח מתוכו.
בשנת 1990 ביצעה הופעת אורח בסדרת הסיטקום של רשת CBS "סמוך על צ'ארלס" בתפקיד של סמנת'ה סטיל.
את אלבומה הרביעי Just One Night, הוציאה בשנת 1991, אך הוא נכשל מסחרית.
אלבומה הבא שיצא שנה לאחר מכן, הכיל אוסף מלהיטיה, והצביע על סוף דרכה המוזיקלית.
את ניסיון הקאמבק שלה ניתן למצוא באלבומה משנת 1998: 21st Century Fox, (כפרפרזה על אולפני הסרטים ההוליוודיים ועל שירם של להקת הדלתות).
גם אלבום זה נכשל מסחרית, ואלבומה הבא יצא רק בשנת 2002 ונקרא Watching You Watching Me.
שנה לאחר מכן הוציאה בהפקה עצמית אלבום הופעה המתעד את אחת מהופעותיה בפני קהל ביפן, לקראת סיום שנות השיא שלה, בשנת 1989.
בשנת 2004 הוציאה אלבום גרסאות שלישי, לשיריה מכל אלבומיה (כולל Touch Me עם גאנת'ר), ובשנת 2005 הוציאה לאחר 14 שנים, את אלבום האולפן האחרון שלה עד כה: Angel with an Attitude.
בשנת 2010, השתתפה בתוכנית המציאות "בואו לאכול איתי".
פוקס הופיעה בישראל ב-28 ביולי 2010 בפסטיבל המחולות של כרמיאל וב-21 ביולי 2012 בתוכנית הגמר של "רוקדים עם כוכבים".
בשנת 2015 השתתפה בפרק הסיום של הסדרה "שחקן זר" אשר שודרה בשידורי קשת, ערוץ 2. באותה השנה, הקליטה את "La Isla Bonita" של מדונה.
ב-2016, השתתפה בתוכנית "האח הגדול".
ב-3 ביולי 2021 הופיעה בנשף הרוק של אביב גפן בזאפה לייב פארק בראשון לציון.
בשנת 1999, לאחר שהשתתפה כשופטת בתחרות יופי ללסביות, נפוצו שמועות על נטייתה המינית של פוקס, ונטען כי האישה שעמה התגוררה באותה עת היא יותר מאשר המנהלת האישית שלה.
בפברואר 2003 פרסמה פוקס הצהרה בנוגע לחייה האישיים בה אמרה כי אינה יודעת האם עליה להגדיר עצמה כלסבית: "כל שאני יודעת הוא שאני מאוהבת במירה.
אני אוהבת אותה לגמרי ורוצה לבלות את שארית חיי איתה".
לאחר פטירתה של מירה באוגוסט 2015, היא התארסה במרץ 2020 לבת זוגה לינדה אולסן וב-2022 השתיים התחתנו.
בשנת 2008, תרמה את החזייה המועדפת שלה למכירה פומבית שהכנסותיה הועברו לצדקה.
סמסון (בטורקית: Samsun; ביוונית: Σαμψούντα - סאמפסונטה) היא עיר נמל בצפון טורקיה על חוף הים השחור, בירת נפת סמסון ומחוז הים השחור.
לעיר מעמד של עיר מטרופוליטנית (Büyükşehir - "עיר גדולה") ולפי אומדן רשמי משנת 2023 אוכלוסייתה מנתה כ-1.377 מיליון בני אדם.
העיר שוכנת לחוף הים השחור במחצית הדרך בין שפכי הנהרות קיזילאירמאק (Kızılırmak, "הנהר האדום") ממערב וישילאירמאק (Yeşilırmak, "הנהר הירוק") ממזרח.
מדרום לעיר משתרעים הרי ג'אני (Canik Dağları) שהם חלק מהרי הפונטוס.
בעיר שולט אקלים ממוזג ולח, המתאפיין בחורף קר, קיץ חם וריבוי משקעים.
המיתולוגיה היוונית ראתה באזור שממזרח לסמסון את ארצן של האמזונות ותיארכה אותן למאות ה-12 וה-13 לפנה"ס.
העיר נוסדה על ידי מתיישבים שהגיעו במאה השביעית או השישית לפנה"ס ממילטוס ונקראה אמיסוס (Amisos או Amisus).
עם יסודה עמדה העיר בקשרי מסחר עם החיתים, ובמאה הרביעית לפנה"ס הייתה העיר לחלק מממלכת פונטוס שהשתייכה כשלעצמה לאימפריה של אלכסנדר מוקדון.
בשנת 47 לפנה"ס כבשו הרומאים את העיר, ולאחר חלוקתה של האימפריה הרומית נותרה העיר בשטחה של האימפריה הביזנטית.
בשנת 1200 נכבשה העיר בידי הסלג'וקים ולאחר מכן בידי הפלג האילחנאטי של האימפריה המונגולית.
העיר שמשה כתחנת מסחר של האימפריה של ג'נובה, עד שנכבשה בשנת 1428 בידי העות'מאנים.
קודם לעזיבתם שרפו הג'נובזים את העיר עד היסוד.
עם תום מלחמת העולם הראשונה ופלישת מדינות ההסכמה לאנטוליה, תפס מוסטפא כמאל את הפיקוד על הכוחות העות'מאניים באנטוליה.
ב-19 במאי 1919 הגיע מוסטפא כמאל לעיר על סיפון האוניה בנדרמה (Bandırma), והקים את מפקדתו במלון מינטיקה פאלאס.
ממפקדתו בבנין המלון פנה לשגרירים ולמשרד המלחמה הבריטי במחאה על הפלישה והחל טווה קשרים בין קבוצות לאומיות שונות.
בנוסף קיים מוסטפא כמאל עצרות המוניות שנועדו ליידע את תושבי העיר על פלישת הצבאות הזרים לאנטוליה.
אף שמוסטפא כמאל עזב את העיר לאחר שבוע בלבד, היא נחשבת למקום בו החל את מלחמת העצמאות הטורקית.
בנוסף לחשיבותה כעיר נמל ומרכז מסחרי אזורי, משמשת סמסון כמרכז לגידול ועיבוד טבק.
העיר מחוברת לרשת מסילות הברזל הטורקית, ובסמוך לה שוכן שדה תעופה שבינו לבין איסטנבול פועלות שלוש טיסות יומיות (מופעלות על ידי טורקיש איירליינס ואונור אייר).
לעיר קבוצת כדורגל המשחקת בליגת העל הטורקית – סמסונספור.
סמסון איננה נחשבת ליעד תיירותי מובהק, אך יש בה מספר אתרים בעלי עניין:
מוזיאון לארכאולוגיה ואתנוגרפיה - הפריט הידוע ביותר במוזיאון זה הוא פסיפס המתאר את אכילס, תטיס וארבע העונות.
פריט נוסף הנמצא בתצוגה במוזיאון הוא תכשיט עשוי זהב אשר נמצא בבית קברות סמוך ב-1995 ואשר מתוארך למאה הראשונה או השנייה לפנה"ס.
מוזיאון אטאטורק - המוזיאון מתאר בצילומים ומזכרות את השבוע שעשה מוסטפא כמאל בעיר בשנת 1919.
פסל אטאטורק מ-1931 , מעשה ידי הפסל האוסטרי היינץ קריפהל.
סמסונג היא קונגלומרט דרום-קוריאני רב-לאומי, הכולל מספר גדול של חברות בת, שרובן פועלות תחת המותג סמסונג, והיא הצ'בול (קונגלומרט עסקי) הגדול ביותר בדרום קוריאה.
מטה החברה ממוקם בקומפלקס המשרדים סמסונג טאון בסיאול.
נכון לשנת 2025, לסמסונג יש את ערך המותג השישי בגובהו בעולם.
נכון לנובמבר 2025, המנכ"ל של החברה הוא ג'ון יאנג-היון (Jun Young-hyun) והיו"ר הוא לי ג'אי-יונג (Lee Jae-yong).
מחזור הכספים של החברה בשנת 2009 עמד על 172.5 מיליארד דולר, והרווח הנקי על 13.8 מיליארד דולר.
בשנת 2012 העסיקה סמסונג 344 אלף עובדים, והייתה אחראית ל-13% מהיצוא של קוריאה הדרומית.
בישראל ישנן 26 חנויות המוכרות את מוצרי סמסונג וכן מרכז פיתוח לרכיבים בתל אביב (ישב בעבר ברמת גן).
לדברי מייסד סמסונג, משמעות המילה "סמסונג" (三星) בקוריאנית "הנג'ה" היא "שלושה כוכבים".
ה"שלושה" מייצגות "גדולים, רבים וחזקים", בעוד ה"כוכבים" מייצגים "נצחי
בשנת 1938, ייסד לי בינג-צ'ול את חברת סמסונג בעיר דאיגו שבקוריאה הדרומית.
סמסונג החלה את דרכה כחברת סחר קטנה עם ארבעים עובדים הממוקמים בסו-דונג (כיום אינגיו-דונג).
הוא עסק בדגים יבשים וסוכר, פעילות שמאוחר יותר נמכרה לחברת מזון מקבוצה אחרת.
בשנת 1958 החלה סמסונג להציע שירותי ביטוח.
בשנת 1963 היא הקימה חנות "כל-בו" שנפתחה בעיר בשם קנג'יו.
בשנת 1965 החלה סמסונג להפיץ ולמכור עיתון יומי (כיום העיתון אינו קיים).
בשנת 1969 הוקמה חברת סמסונג-אלקטרוניק.
בשנת 1974 נכנסה סמסונג לתחום התעשיות הכבדות, וב-1976 זכתה החברה לייצא מוצרים על ידי הממשלה הדרום-קוריאנית, כחלק ממדיניותה לעידוד ייזום ופיתוח.
בשנת 1982 הקימה סמסונג קבוצת בייסבול מקצוענית.
בשנת 1983 ייצרה החברה את שבב המחשב הראשון שלה: SDRAM 64K.
לקראת סוף שנות ה-80, סמסונג החלה להשקיע מאמצים באלקטרוניקה ופטרוכימיה.
בשנת 2008 סמסונג שברה כמה שיאים ונכנסה לספר השיאים של גינס בכמה קטגוריות:
Z370 – מכשיר טלפון נייד דור שלישי, בעובי של 8.4 מ"מ מסדרת ה-Ultra Edition, המהווה את הדגם הדק ביותר בקטגוריה זו.
U100, C210 – מסדרת ה-Ultra Edition, שני דגמים מקבילים אחד לשני, כאשר ה-U100 מיועד לשימוש ברשתות ה־GSM, וה-C210 לשימוש תחת טכנולוגיית ה-CDMA, ושניהם מחזיקים בשיא העולמי של הטלפון הדק ביותר בעולם – כ־5.9 מ"מ בלבד.
B600 – טלפון עם מצלמה דיגיטלית בעלת רזולוציית צילום מקסימלית של 10 מגה-פיקסלים, זום אופטי פי 3 ודיגיטלי פי 5, פוקוס אוטומטי על עצמים מצולמים, פלאש עוצמתי ומהירות לכידה של 1:2,000.
f480 – טלפון נייד עם מקשים מדגם Samsung F480.
בשנת 1993 התפצלה מסמסונג קבוצת CJ.
בשנת 1994 נוסדה חטיבת סמסונג מוטורס למכוניות, שנמכרה לאחר מכן ברובה (70%) לרנו.
כמה מדגמי רנו המיובאים לישראל, כגון רכב הפנאי "קולאוס" והמכונית המשפחתית "פלואנס" הם דגמים של סמסונג במקורם.
בשנת 2015 היה מאבק בין משפחת לי, בעלת השליטה בסמסונג, לבין פול אליוט סינגר שכללו פרסומים בעיתנות עם ניחוח אנטישמי.
החל משנת 2011 מנהלות החברות אפל וסמסונג מאבק משפטי חוצה גבולות, על הפרות פטנטים במדינות רבות: בהולנד, גרמניה, יפן, קוריאה הדרומית, בריטניה, ארצות הברית ועוד.
באוגוסט 2012 פסק בית המשפט בלוס אנג'לס כי סמסונג העתיקה פטנטים מאפל וממשק המשתמש הייחודי של מערכת ה־iOS, הועתק לרשימה ארוכה של מכשירי סמסונג.
המושבעים קבעו שסמסונג תשלם לאפל סכום של 1.05 מיליארד דולר על הפרת הפטנטים.
סכום זה קוצץ ב-50% לסכום של 598.9 מיליון דולר בסוף פברואר 2013 על ידי השופטת לוסי קו לאחר שמצאה ליקויים בחישובי המושבעים.
ב-21 בנובמבר 2013 פסק שופט אמריקני, כהמשך למשפט הפטנטים הקודם, שסמסונג תשלם לאפל 290 מיליון דולר נוספים בגין הפרת זכויות יוצרים.
במרץ 2014 פסק בית המשפט בסופו של דבר, כי סמסונג תשלם לאפל סכום של 940 מיליון דולר בגין הפרת הפטנטים, אך תורשה למכור את מכשיריה ברחבי ארצות הברית.
בדצמבר 2015 הצהירה סמסונג כי תסכים לשלם לאפל סכום של 548 מיליון דולר.
בינואר 2016 הצליחה אפל לקבל החלטה הצהרתית של בית המשפט לערעורים כי יאסר על סמסונג למכור תשעה דגמים של סמרטפונים מיושנים, שכבר לא מיוצרים בידי סמסונג.
בדיון על הפרת שלושה פטנטים נוספים, ב-26 בפברואר 2016, הפך בית המשפט הפדרלי לערעורים את החלטת בית המשפט מסן חוזה ממאי 2014 שקבעה כי סמסונג הפרה שלושה פטנטים של אפל, וביטל את ההוראה לפצות את אפל ב-119.6 מיליון דולר.
תעשיות אלקטרוניקה – מייצרים בין היתר מסכים, כרטיסי זיכרון, מחשבים ניידים, טלפונים ניידים
סמנתה מורטון היא שחקנית קולנוע וטלוויזיה בריטית.
קיבלה מועמדות פרס אוסקר לשחקנית המשנה הטובה ביותר על תפקידה בסרט "מתוק ומרושע".
סמנתה מורטון נולדה בנוטינגהאם שבמחוז נוטינגהאמשייר באנגליה.
את קריירת המשחק החלה בגיל צעיר, בהיותה בת 13 השתתפה בסדרות טלוויזיה כגון "Soldier Soldier" ו-"Boon" מאוחר יותר הופיעה בסדרות חשובות כמו "המפצח", וכן כיכבה בדרמות תקופתיות כ"ג'יין אייר" ו"קורות טום ג'ונס".
הופעת הבכורה שלה בקולנוע הייתה בשנת 1997 בסרט "מתחת לעור".
ב-1999 זכתה במועמדות לפרס האוסקר בקטגוריית שחקנית משנה על משחקה בסרטו של וודי אלן "מתוק ומרושע".
ב-2002 זכתה בפרס איגוד הקולנוע העצמאי בבריטניה על משחקה בסרט "Morvern Callar", וב-2003 הייתה שוב מועמדת לאוסקר על תפקידה בסרט "באמריקה", הפעם בקטגוריית השחקנית הטובה ביותר.
כמו כן זכתה לשבחים על הופעתה בסרט המדע בדיוני של סטיבן ספילברג "דו"ח מיוחד".
בין תפקידיה הנוספים היו סופיה וסטרן בסדרת טלוויזיה "קורות טום ג'ונס" לפי ספרו של הנרי פילדינג, הארייט סמית בסרט אמה עם קייט בקינסייל, התפקיד הראשי בסרט הטלוויזיה ג'יין אייר, ובת זוגו של דניאל קרייג בסרט "אין סוף לאהבה".
עוד הופיעה בסרט "עדן", סרטו הראשון באנגלית של הבמאי הישראלי עמוס גיתאי.
ב-2006 גילמה את דמותה של מיירה הינדלי, רוצחת הילדים הידועה לשמצה מרציחות המור, בסרט טלוויזיה של ערוץ 4 הבריטי "לונגפורד".
הסרט מתאר את יחסיה של הרוצחת עם לורד לונגפורד שניהל מסע לשחרורה מהכלא.
מורטון ספגה ביקורת על תפקידה מהורי הילדים שנרצחו.
ב-2008 זכתה מורטון בפרס גלובוס הזהב על השתתפותה בסרט הטלוויזיה "Longford".
ב-2009 הופיעה לצידם של וודי הארלסון ובן פוסטר בדרמה של הבמאי הישראלי אורן מוברמן "השליח", בסרט הופיעה בדמותה של אוליביה פיטרסון המקבלת הודעה של מודיע נפגעים המבשרת שבעלה נהרג בקרבות בעיראק.
בשנת 2016 שיחקה בסרט הפנטזיה "חיות הפלא והיכן למצוא אותן", הסרט הוא ספין אוף לסדרת הסרטים של הארי פוטר.
בסרט היא משחקת לצד אדי רדמיין, קולין פארל ועזרא מילר.
למורטון בת מיחסיה עם השחקן צ'ארלי קריד-מיילס.
כיום היא מאורסת להארי הולם בנו של השחקן איאן הולם.
סמנתה סטוסור היא שחקנית טניס מקצועית מאוסטרליה.
דורגה בשיאה (21 בפברואר 2011) במקום רביעי בעולם בסבב ה-WTA.
בדירוג הזוגות דורגה סטוסור במקום הראשון בעולם (פברואר 2006).
סמנתה סטוסור נולדה ב-30 במרץ 1984 בעיר בריזביין שבאוסטרליה.
כשהייתה סטוסור בת 6 החריב שיטפון את הבית ואת העסק של משפחתה בעיר גולד קוסט, והמשפחה נאלצה לעקור לעיר אדלייד, שם הקימו הוריה בית קפה.
בגיל 8 קיבלה סטוסור מחבט טניס במתנה משכן לכבוד חג המולד, והחלה לשחק עם אחיה הבכור דניאל בכל הזדמנות שניתנה לה.
דניאל היה גם זה שהסב את תשומת לב ההורים הטרודים בניהול בית הקפה לכך שסטוסור כשרונית, ושיש צורך למצוא לה מאמן.
סטוסור מציינת את משחק הגמר של אליפות אוסטרליה הפתוחה לשנת 1993 בין מוניקה סלש לשטפי גראף כאירוע שחיזק והעמיק את אהבתה לטניס.
מכיוון שמחודש ינואר ועד לסוף העונה לא מתקיימים טורנירים מסבב ה-WTA באוסטרליה, מתגוררת סטוסור במהלך עונת המשחקים בעיר טמפה שבארצות הברית.
סטוסור בחרה להתגורר בעיר הזאת משום שמזג האוויר הנוח ומתקני הספורט הרבים מאפשרים לה להתאמן בצורה טובה, משום שקל להתנייד משם ברחבי ארצות הברית ומחוצה לה, ומשום שחלק ממשפחתה מתגורר במקום.
בגיל 13 התחרתה סטוסור לראשונה בתחרות מחוץ לגבולות אוסטרליה, כאשר השתתפה בגביע העולם לנוער שנערך בג'קרטה.
בגיל 14 הצטרפה סטוסור לאקדמיית הספורט של קווינסלנד, ובגיל 16 הצטרפה לתוכנית הטניס של המכון האוסטרלי לספורט.
בשנת 1998 החלה סטוסור לשחק בסבב ה-ITF.
בשנת 2000 שיחקה לראשונה במוקדמות של טורניר WTA, כאשר קיבלה כרטיס חופשי לאליפות אוסטרליה הפתוחה.
בשנת 2001 זכתה בתארים ראשונים בקריירה בסבב ה-ITF - 4 תוארי יחידות ו-6 תוארי זוגות.
בשנת 2002 שיחקה לראשונה בשתי הגרלות ראשיות בסבב ה-WTA, בטורניר גולד קוסט (דרג 3) ובאליפות אוסטרליה הפתוחה.
לשתי תחרויות אלה קיבלה סטוסור כרטיס חופשי, ובשתיהן הודחה בסיבוב הראשון.
בשנת 2003 כבר שיחקה סטוסור בארבעה טורנירים מסבב ה-WTA, ואף הגיעה לסיבוב השלישי באליפות אוסטרליה הפתוחה.
בשנת 2004 הייתה סטוסור לראשונה לאחת מ-100 השחקניות הטובות בעולם.